钦定古今图书集成/明伦汇编/皇极典/第239卷 > 《仁宗皇帝御书记》前人
## 钦定古今图书集成/明伦汇编/皇极典/第239卷 > 《仁宗皇帝御书记》前人

臣某元祐中待罪太史氏，窃观《金匮石室之书，论》载
“仁宗皇帝在位四十有二年，幼小遂生，至于耆老，安
乐田里，不忧不惧，百姓皆如刍狗，无谢生之心。”又言
“上天德纯粹，无声色畋游之好，平居时御笔墨尢，喜
飞白书，一书之成，左右扶持，争先乞去，稍稍散落人
间，庆云景星，光被万物。”士大夫家或得只字片楮，相
与传玩，比于《河图》《洛书》，敬爱所在，如临父母，此岂与
“周人思召伯，爱其甘棠”同年而语哉？恭惟昭陵复土，
垂四十年，至今父老言之，未尝不霣涕。后生闻说前
朝事，无不踊跃，恨不身当其时。呜呼，可谓有德君子
者耶！窃尝深求太平之源，而仁祖在位时，未尝出奇
变古，垂衣拱手以天下之公，是公非进退大臣，而百
官修职，四裔承风，臣亦不能识其所以然。故秘阁校
理臣张公裕所藏书，其子臣浩以示臣。臣冒昧论著
如此，“誉天地之高厚，赞日月之光华”，臣自知其不能
也。